Бродови су уписани у списак флоте 13. марта и 20. новембра 1919. године. Када је почео Други светски рат на Пацифику, они су ушли у састав 18 ескадре 4. флоте и базирају на острву Трук, одакле учествују у напад на острво Вејк. Том приликом, крстарица Тацута је оштећена од митраљеске ватре једног америчког ловачког авиона, базираног на острво Вејк. Након тога крстарица Тацута одлази на ремонт а Тенрју учествује у другом нападу на острво Вејк, када је оно и заузето. Крстарице остају у састав 4. флоте и током јануара 1942. године штите десант на Кавиенг и Нову Гвинеју. У мају 1942. године обе крстарице су у саставу заштитне групе приликом операције „МО“, којом је требало да се заузме Порт Морезби. Након Мидвејске битке, још увек као 18 ескадра, обе крстарице су у саставу 8 флоте и учествују у заштити десанта код Буне на Новои Гвинеји, током јула месеца. Тацута је остала да подржава десант и након америчког искрцавања на острво Гвадалканал. Зато је само крстарица Тенрју узела учешће у бици за острво Саво 9. августа 1942. године. Након тога крстарице оперишу у рејону Соломонових острва и узимају учешће у неуспелом десанту у заливу Милн, крајем августа, и ту крстарица Тенрју потапа 6. септембра један амерички транспортни брод за време евакуације јапански десантних снага. Крстарица Тенрју је 2. октобра 1942. године оштећена приликом напада америчких авиона, док је учествовала у акцији подршке јапанским војницима на острву Гвадалканал. Дана, 18. децембра 1942. године Тенрју је торпедирала и потопила америчка подморница Албакор, источно од Маданга. Друга крстарица ове класе - Тацута, потопљена од америчке подморнице Сенд Ланс 13. марта 1944. године, југозападно од Јокосуке.